SEMINAR NAȚIONAL ETWINNING 2024

În perioada 10.05-12.05 2024, s-a desfășurat la București primul seminar național eTwinning la care au participat și elevi, având tema ”Elevii, agenți ai schimbării”, la care au participat 50 de elevi și 25 de profesori din toata tara. Liceul Teoretic ”Coriolan Brediceanu” Lugoj a fost reprezentat de elevele Hrencsar Andreea și Olteanu Timea, însoțite de prof. Lucia Boldea.

În prima zi s-a discutat despre descoperirea valorilor europene în educație, bune practici în proiectele eTwinning, iar în a doua parte a zilei au fost desfășurate activități de Networking și de inter cunoaștere.

În a doua zi, profesorii au avut un atelier de lucru cu tema “Cum co-creăm proiecte de parteneriat în triada profesor-elevi-nevoi de dezvoltare”. Elevii au luat parte la două ateliere de lucru, primul fiind “Încurajarea la dialog” cu tema diversității culturale într-un oraș fictiv. Fiecare elev a avut un statut în consiliul local al orașului, susținând un proiect pentru minorități. Al doilea atelier, intitulat “Triplu V - Valori, Voluntariat, Viziune”, a permis elevilor să descopere importanța acestora în cadrul proiectelor eTwinning.

Cea de-a doua parte a zilei a continuat cu un atelier de lucru în care elevii și profesorii au realizat împreună un proiect eTwinning pe teme diferite: Diversitate culturală, Artă și Creativitate, S.T.E.A.M, Ecologie și mediu, Provocările lumii digitale, Starea de bine, Călătorii virtuale, Cetățenie, având ca mentori ambasadorii eTwinning. Seara s-a încheiat cu o vizita la MINA (Museum of Immersive New Art).

În cea de-a treia zi, elevii și profesorii au finalizat proiectele și le-au prezentat. La final au fost înmânate certificatele de participare.

prof. Lucia Boldea

